**STUDIJA SLUČAJA**

A-Co. je kompanija koja je organizirana u skladu sa zakonima Kine gdje se i nalaze njene kancelarije. Kompanija A-Co. proizvodi i isporučuje željezo. Kompanija Z-Inc. se nalazi u Švajcarskoj i njeni vlasnici su Peter i Carl.

12.marta 2016. godine kompanije A-Co. i Z-Inc. su zaključile niz ugovora prema kojima je kompanija Z-Inc. pristala na kupovinu 150,000 tona željeza od kompanije A-Co.u iznosu od više od $40,000,000. Svaki od ugovora sadržavao je odredbu o arbitraži u kojoj se navodi da sve sporove rješava arbitražni sud u Belgiji. Nakon neočekivane financijske krize i ogromnog pada cijene roba, kompanija Z-Inc. je obustavila kupovinu željeza od kompanije A-Co. Nakon jedne godine tijekom koje nije obavljena nijedna kupovina, niti postignut dogovor između ove dvije kompanije, kompanija A-Co. je podnijela zahtjev za arbitražom u skladu sa odredbom sadržanom u ugovorima koje su kompanije potpisale. Međutim, kompanija Z-Inc. je od arbitražnog suda u Belgiji zatražila produženje roka za odgovor na zahtjev o arbitraži i dobila rok od tri mjeseca da odgovori na zahtjev.

Arbitražni sud je donio arbitražnu odluku o iznosu od 30.000.000 dolara. Međutim, tokom tri mjeseca produženog roka za arbitražni postupak, kompanija Z-Inc. je prenijela svu svoju imovinu na kompaniju X-Corp, sudansku korporaciju koja je takođe u vlasništvu Petera i Carla. S obzirom da je kompanija Z-Inc. prenijela svu svoju imovinu na kompaniju X-Corp i podnijela zahtjev za bankrot, kompanija A-Co. nije mogla da provede arbitražnu odluku donešenu u arbitražnom postupku protiv kompanije Z-Inc.

Kompanija A-Co. sada podnosi tužbu u Bosni i Hercegovini kako bi se izvršila arbitražna odluka protiv kompanije X-Corp.

1. Da li se protiv treće strane, koja nije navedena u arbitražnoj odluci, može provesti arbitražna odluka? Ako može, na koji način?
2. Koji pravni principi se moraju uzeti u obzir za provođenje ove arbitražne odluke?
3. Kada je moguće odbiti izvršenje arbitražne odluke u stranoj zemlji?